kardosdrur/scandi-wiki huggingface dataset:
C.F. de Fine Skibsted

Carl Frederik de Fine Skibsted (14. august 1854 i København – 20. marts 1930 sammesteds) var en dansk officer og kammerherre.

Han var søn af kommandør Oluf de Fine Skibsted og hustru, blev sekondløjtnant 1875, premierløjtnant 1880, forsat til Den Kongelige Livgarde 1882, blev kaptajn 1892 og fik afsked fra Hæren 1906. Han var medlem af justitskommissionen for Koloniallotteriet. 8. april 1898 blev han Ridder af Dannebrog og senere Dannebrogsmand og bar syv udenlandske ordener.

Skibsted blev gift 29. maj 1886 i Sankt Pauls Kirke med Astrid With (21. november 1864 i København - 26. september 1946 i Vedbæk), datter af konferensråd og professor C.E. With.

Han er begravet på Holmens Kirkegård.

Kilder 
 Kraks Blå Bog 1929.

Personer i Kraks Blå Bog (afdøde)
Officerer fra Danmark
Kammerherrer fra Danmark
Riddere af Dannebrog
Personer fra København
Danskere i 1800-tallet
Danskere i 1900-tallet
Tromsøya

Tromsøya (nordsamisk: Romssasuolu) er en ø i sundet mellem fastlandet og Kvaløya i Tromsø kommune i Troms og Finnmark fylke i Norge. Tromsø centrum ligger østsiden af øen, og store dele af byens befolkning bor spredt på den. Tromsø lufthavn, Langnes ligger på vestsiden, og øen er knyttet til Tromsdalen på fastlandet med Tromsøbroen og Tromsøysundtunnelen der krydser Tromsøysundet mod øst, og til Kvaløysletta på Kvaløya med Sandnessundbroen.

Tromsøya er omtrent 10 km fra nord til syd. Midt på øen ligger søen Prestvannet, som blev opdæmmet i 1867. Bebyggelsen dækker store dele af øen, men der er skovområder langs højdedraget som strækker sig i nord-sydlig retning, især på den  den nordlige del.

Både Universitetet i Tromsø, Universitetssygehuset Nord-Norge og Tromsø Museum har hjemme på den østlige del af øen.

Befolkning
Tromsøya er Norges folkerigeste ø, efter for nylig at have passeret Hinnøya. Øen havde 36.088 indbyggere 1. januar 2012 fordelt på fem statistiske delområder:
 Centrum 6.784
 Sommerlyst 7.283
 Nordre Tromsøya 7.477
 Mortensnes 9.046
 Søndre Tromsøya 5.498
Delområde Tromsø består af centrum og området omkring. Sommerlyst og Mortensnes omfatter vestsiden af øen.

Eksterne kilder/henvisninger 

 Satellittbilde av Tromsøya (Google)

Øer i Troms og Finnmark
Tromsø
Kjeld Johannesen

Kjeld Johannesen (født 6. marts 1953 i Bedsted) er en dansk afsætningsøkonom, der siden 1990 har været administrerende direktør for slagterivirksomheden Danish Crown.

Johannesen begyndte som kontorelev på Sydthy Andels-Svineslagteri i Hurup fra 1971 til 1973 og har senere gennemført en højere handelseksamen og en HD i afsætningsøkonomi fra Handelshøjskolen i København. Efter mange års ansættelse i branchen blev han i 1988 administrerende direktør for slagterivirksomheden Wenbo. Wenbo indgik sammen med Tulip og Østjyske Andelsslagterier i Danish Crown i 1990, og her fortsatte Johannesen som administrerende direktør. 

Johannesen er generalkonsul for Japan og har siden 1. april 2012 været medlem af Danmarks Nationalbanks repræsentantskab. Siden 3. januar 2003 har han været Ridder af Dannebrog.

Referencer

Erhvervsfolk fra Danmark
Økonomer fra Danmark
Personer i Kraks Blå Bog
Personer fra Thy
Riddere af Dannebrog
Diplomater fra Japan
Danskere i 1900-tallet
Danskere i 2000-tallet
DanLink

Danlink var en godsforbindelse for jernbane og færger imellem Sverige og Tyskland via Danmark, som blev åbnet i 1986 med det formål at styrke transportmulighederne af gods mellem Skandinavien og kontinentet. Ruten blev markedsført af DSB, SJ og DB som en hurtigere godsforbindelse imellem landene.

Oprettelsen af forbindelsen medførte omlægning af trafikken til en ny færgeforbindelse for godstog mellem Københavns Frihavn og Västhamnen i Helsingborg, som blev åbnet den 3. november 1986. Ruten fik trafik fra Helsingør-Helsingborg, hvor godstog blev fjernet, og ruten Københavns Frihavn-Malmø, der blev nedlagt. Ruten blev trafikeret af to store færger, M/F Trekroner og den nye svenske færge M/F Öresund.

Godstrafikken blev omlagt over Storebæltsforbindelsen, da den åbnede. Færgeruten København-Helsingborg blev nedlagt den 30. juni 2000, da Øresundsforbindelsen åbnede.

Åbningen af ruten medførte også udvidelser af Rødby-Puttgarden-ruten, hvor der bl.a. blev anskaffet den nye tyske færge M/F Karl Carstens.

Kilder

Eksterne henvisninger 
 Historien om DanLink - DSB 1986-2000

Færger
Godstransport
Jernbanetransport i Danmark
Jernbanetransport i Sverige
Jernbanetransport i Tyskland
The Very Best of Elton John

The Very Best of Elton John er det fjerde opsamlingsalbum af den britiske sangeren Elton John som blev udgivet i oktober 1990 i Storbritannien og andre lande som Japan i Australien, men ikke i USA.

Albummet indeholder singler fra hans andre studiealbumet Elton John (1970) til det vellykkede og seneste album Sleeping with the Past (1989). Albummet blev meget vellykket i Storbritannien og nåede førstepladsen på UK Albums Chart for en uge. Albummet blev også certificeret ni gange platin af British Phonographic Industry den 1. marts 1995.

Sporliste 
CD 1

CD 2

Spor nummer 11 fra den andre CD er forskellig på den europæiske version af albummet. "Passagers" erstattes af "Whispers" fra albummet Sleeping with the Past.

Eksterne henvisninger 
 

Elton John-opsamlingsalbum
Opsamlingsalbum fra 1990
Freden i Tartu (Sovjetunionen-Estland)

Freden i Tartu, også kaldet freden i Dorpat eller Tartu-traktaten, er betegnelsen på fredsaftalen, som i 1920 blev indgået mellem Russiske SFSR og Estland, hvorved begge lande officielt blev anerkendte.

Fredsaftalen blev undertegnet den 2. februar 1920. I aftalen anerkendte Rusland Estlands selvstændighed "for evig tid". Anerkendelsen var den første de jure internationale anerkendelse af Estland og banede vejen for anerkendelse fra andre landes side. Ved fredsaftalen blev tillige fastlagt grænsen mellem Estland og Rusland. Aftalen muliggjorde for estere i Rusland at vende tilbage til Estland og omvendt. Desuden indebar aftalen, at Rusland slettede al estisk gæld. Traktaten forpligtede også Rusland til at betale Estland en sum tilsvarende landets andel af Ruslands guldreserver. Estland fik rettigheder til udnyttelse af skov i Rusland samt til at bygge en jernbanelinje fra Estlands grænse til Moskva, mens Rusland fik ret til at etablere en frihavn i Estland og til at bygge en kraftstation i Narva-floden. Endelig skulle Rusland også tilbageføre kulturgods, som var blevet ført fra Estland til Rusland i løbet af krigsårene.

Deltagere 

Aftalen blev fra estisk side undertegnet af Jaan Poska, fra sovjet-russisk side af Adolf Joffe.

Litteratur 
 Edgar Mattisen: Tartu Rahu; Eesti Raamat, Tallinn 1989;

Eksterne henvisninger 

Estlands historie
Rusland i 1900-tallet
Fredsaftaler
Begivenheder i 1920
Juho Mäkelä

Juho Mäkelä (født 23. juni 1983 i Oulu) er en finsk fodboldspiller, der i øjeblikket spiller for IFK Mariehamn i Finland. Han er angriber.

Titler 
 HJK Helsinki
 Veikkausliigaen: 2003, 2009, 2010 og 2012

 Individuelt
 Topscorer i Veikkausliigaen: 2005 og 2010

Referencer

Eksterne henvisninger 

 Profil transfermarkt.dk

Fodboldspillere fra Finland
Fodboldspillere fra HJK Helsinki
Fodboldspillere fra Sydney FC
Fodboldspillere fra FC Thun
Fodboldspillere fra Heart of Midlothian F.C.
Tungebrækker

En tungebrækker er en eller flere sætninger, som anses at være vanskelig at udtale helt rigtig, eller at være vanskelig at udtale ved repetition. Tungebrækkere er ofte baseret på at have flere minimale fonempar i sætningen (f.eks [ç], [ og [), eller at have konsonanter med lukkelyd i begyndelsen og slutningen af hvert ord.

Eksempler på tungebrækkere 

 Bispens gipsgebis gisper bittert
 Blege, bløde bøgeblade
 Fire flade flødeboller på et fladt flødebollefad
 Jeg plukker frisk frugt med en brugt frugtplukker
 Konstantinopolitanerinde
 Stativ, stakit, kasket
 Døde røde rødøjede rådne røgede ørreder

Se også 
 Allitteration

Eksterne links 
 Eksempler på tungebrækkere på Den Danske Online Ordbog

Fonetik
Dom Pérignon (champagne)

Dom Pérignon er et berømt og eksklusivt champagnemærke fremstillet af Moët & Chandon.

Historie 
Dom Pérignon er opkaldt efter benediktinermunken Dom Pérignon, som levede i Frankrig 1638−1715. Han var meget interesseret i vinifikation og havde stor betydning for champagnens udvikling og raffinering. Han udviklede teknikker og nedskrev bl.a. instruktioner om druevalg (han foretrak Pinot Noir), teknik, blandinger af cuvéer og at lukke flaskerne med prop og metalnet. Dog var han ikke, som det ofte fejlagtigt påstås, opfinder af den mousserende vin eller den første som lavede champagne.

Produktion 
Historien om munken, som opfandt champagnen, inspirerede englænderen Laurence Venn til navnet Dom Pérignon. Dom Pérignon er en årgangsvin:  af vindruer fra samme år og af god kvalitet.
Hvert år laves der omkring fem millioner flasker. Champagnen laves af 55% Chardonnay og 45% Pinot Noir. Årgangen solgt i 2008 var lavet af druer plukket i år 2000, og den foregående var fra 1999 og lavet af druer plukket i 1996.

I populærkulturen 
I flere film med James Bond forekommer Dom Pérignon. I de tidlige film nævnes det, at James Bond foretrækker Dom Pérignon årgang 1953.

I den danske film Cirkus Ildebrand fra 1995 drikkes der Dom Pérignon årgang 1985.

Kilder

Eksterne henvisninger 

 Officielt websted 

Champagner
Franske vine
LVMH-selskaber
Punch (flertydig)

Punch eller Punsch kan henvise til flere emner:

Alkoholiske drikke 
 Punch - en alkoholisk blandingsdrik, anrettes gerne i en punchebolle (også kaldet punchebowle)
 Punsch - en sød alkoholholdig drik baseret på arrak, der forekommer næsten udelukkende i Sverige

Tidsskrifter 
 Punch (tidsskrift) - et engelsk satirisk tidsskrift
 Punch (vittighedsblad) - et dansk vittighedsblad

Andet 
 Punch - et efternavn
 Lucy Punch - en britisk skuespillerinde
Punch

Punch er en cocktail af vin, spiritus og citrussaft og med en noget lavere alkoholprocent end andre drinks. Punch blandes og serveres almindeligvis i en  åben skål, en punchebowle eller -bolle.

Drikken stammer fra Indien, og navnet menes at henvise til de fem (hindi: panch) oprindelige ingredienser: spiritus, sukker, citron, vand og te eller krydderier. Drikken kom til England i 1600-tallet og spredte sig herfra ud over Europa, hvor den i 1700-tallet blev populær, især i Sverige, hvor den videreudvikledes til den punsch, som kendes i dag, og som er arrak-baseret.

Drikke fra Indien
Johann Friedrich Bachoff von Echt (diplomat)

Johann Friedrich rigsgreve Bachoff von Echt (født 1710 i Gotha, død 24. januar 1781) var en dansk diplomat, bror til Ludwig Heinrich Bachoff von Echt.

Han tilhørte en meget gammel limburgsk adelsslægt, hvoraf en gren tidligt nedsatte sig i Köln, men på grund af overgang til protestantismen måtte forlade byen og søge et nyt hjem i Preussen og Sachsen, hvor den endnu er bosiddende i det altenburgske. I Köln indtog familien en fremragende plads i det rige handelspatriciat, adskillige af dens medlemmer udmærkede sig som videnskabsmænd (retsvidenskab, lægevidenskab), og andre kæmpede tappert under Gustav Adolf og Frederik II's faner.

Johann Friedrich var født i Gotha, hvor hans fader, Johann Friedrich Bachoff von Echt, der af kejseren var udnævnt til rigsfriherre og rigshofråd, besad betydelige godser. Efter at være indtrådt i dansk tjeneste udnævntes han i 1736 til resident i Sankt Petersborg og i 1740 til gesandt sammesteds, hvorfra han i 1743 akkrediteredes kejser Carl VII, der residerede i München, før han 1750 forflyttedes til Wien. På denne gesandtskabspost, med hvilken han tillige fra 1744 til 1752 forbandt repræsentationen ved rigsforsamlingen i Regensburg, forblev han til sin død 24. januar 1781. Han giftede sig i 1756 med en komtesse Ronow fra Braunschweig. Han var dansk etatsråd, senere gehejmekonferensråd og Ridder af Dannebrog, og af kejseren ophøjedes han i den rigsgrevelige stand.

Han var ikke en meget fremragende diplomat, men grundigt bekendt med tysk statsret og meget flittig, så hans indberetninger beløber sig til over 3.000 numre.

Han ejede godset Romschütz i Sachsen-Altenburg.

Kilder 
 
 Familiepapirer.
 Jens Worm, Lexicon over lærde Mænd III, 895.

Gesandter fra Danmark
Gehejmekonferensråder fra Danmark
Riddere af Dannebrog (1671-1808)
Grever fra Tyskland
Danskere i 1700-tallet
Tyskere i 1700-tallet
Personer fra Gotha
Godsejere fra Tyskland
Johann Friedrich 2
Bias af estimator

Indenfor statistik, er bias (eller "bias funktionen") af en estimator forskellen mellem estimatorens forventede værdi og den sande værdi for den parameter som bliver estimeret. En estimator med nul bias kaldes for "unbiased" eller for central. Ellers kaldes estimatoren for "biased".

Definition

Antag at vi har en statistisk model, som er parametriseret med "θ" som ligger til grund for en sandsynlighedsfordeling for observeret data, . 
Så er biasen af denne estimator defineret som:

 
Statistik
Johann Friedrich Bachoff von Echt

Johann Friedrich Bachoff von Echt er navnet på flere personer:

 Johann Friedrich Bachoff von Echt (kansler) (1643-1726) – tysk gehejmeråd og kansler
 Johann Friedrich Bachoff von Echt (diplomat) (1710-1781) – dansk diplomat og gehejmekonferensråd, søn af den foregående
Ludwig Heinrich Bachoff von Echt

Ludwig Heinrich rigsfriherre Bachoff von Echt (født 16. marts 1725, død 16. maj 1792) var en dansk diplomat, bror til Johann Friedrich Bachoff von Echt.

Han tilhørte en meget gammel limburgsk adelsslægt, hvoraf en gren tidligt nedsatte sig i Køln, men på grund af overgang til protestantismen måtte forlade denne by og søge et nyt hjem i Preussen og Sachsen, hvor den endnu er bosiddende i det altenburgske. I Køln indtog familien en fremragende plads i det rige handelspatriciat, adskillige af dens medlemmer udmærkede sig som videnskabsmænd (retsvidenskab, medicin), og andre kæmpede tappert under Gustav Adolfs og Frederik II's faner.

Han var søn af Johann Friedrich Bachoff von Echt, som af kejseren var udnævnt til rigsfriherre og rigshofråd, og som besad betydelige godser omkring Gotha.

Bachoff von Echt studerede 1742-45 ved universitetet i Leipzig og gik som sin broder i dansk tjeneste. Først var han gesandt i Madrid fra marts 1758 til februar 1760. Derefter akkrediteredes han ved rigsforsamlingen i Regensburg, først som tilforordnet gehejmeråd Joachim Christoph Moltke, hvis datter han havde ægtet 1749, senere som selvstændig minister. I 1768 tog han afsked derfra, men i 1776 indtrådte han på ny i dansk statstjeneste og udnævntes til gesandt i Dresden efter først at være blevet naturaliseret i henhold til indfødsretsloven af 1776. På grund af svagelighed opholdt han sig kun lidet i Dresden, idet han mest levede på broderens gods Romschütz i Sachsen-Altenburg, indtil han 20. februar 1778 tog afsked og bosatte sig på sit gods Dobitschen ved Altenburg. Han blev dansk gehejmeråd og Ridder af Dannebrog. Han var ubetydelig som diplomat, og hans få bidrag til litteraturen har intet værd.

Han var også kendt som salmedigter og udgav 1774 Versuch in geistlichen Oden und Liedern. Passionssalmen "Begleite mich, o Christ, wir gehen etc." er forfattet af ham.

Kilder 

 
 Jens Worm, Lexicon over lærde Mænd III, 895.
 Familiepapirer.

Personer i Dansk Biografisk Leksikon
Personer i Allgemeine Deutsche Biographie
Gesandter fra Danmark
Gehejmeråder fra Danmark
Riddere af Dannebrog (1671-1808)
Friherrer fra Tyskland
Danskere i 1700-tallet
Tyskere i 1700-tallet
Godsejere fra Tyskland
Digtere fra Tyskland
Salmedigtere fra Tyskland
Ludwig Heinrich
Johann Friedrich Bachoff von Echt (kansler)

Johann Friedrich rigsfriherre Bachoff von Echt (født 17. februar 1643 i Gotha, død 27. oktober 1726) var en tysk gehejmeråd og kansler, fader til Johann Friedrich Bachoff von Echt og Ludwig Heinrich Bachoff von Echt.

Han tilhørte en meget gammel limburgsk adelsslægt, hvoraf en gren tidligt nedsatte sig i Køln, men på grund af overgang til protestantismen måtte forlade denne by og søge et nyt hjem i Preussen og Sachsen, hvor den endnu er bosiddende i det altenburgske. I Køln indtog familien en fremragende plads i det rige handelspatriciat, adskillige af dens medlemmer udmærkede sig som videnskabsmænd (retsvidenskab, medicin), og andre kæmpede tappert under Gustav Adolfs og Frederik II's faner.

Bachoff von Echt læste fra 1660 jura ved universitetet i Leipzig, blev 1665 lærer for arveprins Frederik (I) af Sachsen-Gotha-Altenburg og ledsagede 1667 prinsens på dennes dannelsesrejse til Frankrig. 1673 blev han virkelig hofråd, 1680 gehejmeråd, 1698 kansler og regeringsdirektør. Ved hertug Frederik I's død 1691 blev han medformynder for dennes sønner Frederik (II) og Johan Vilhelm.

Hans adelskab blev fornyet 1683, og han blev af kejseren udnævnt til rigsfriherre og rigshofråd. Han besad betydelige godser omkring Gotha og efterlod en anseelig formue.

Kilder 

Personer i Allgemeine Deutsche Biographie
Personer fra Gotha
Godsejere fra Tyskland
Friherrer fra Tyskland
Tyskere i 1600-tallet
Tyskere i 1700-tallet
Embedsmænd fra Tyskland
Jurister fra Tyskland
Johann Friedrich 1
Apollos

Apollos (Ἀπολλώς) var en jødisk kristen fra Alexandria, som omtales flere steder i Det Nye Testamente. Han er samtidig med Paulus og de øvrige apostle og spillede en væsentlig rolle i Kirkens første tid, specielt for menigheden i Korinth.

Apollos rejste rundt som prædikant og prædikede med stor autoritet for menighederne i både Effaus og Korinth. Apollos blev af Luther betragtet som den egentlige forfatter til Hebræerbrevet, uden at der dog den gang, eller senere, er blevet ført bevis derfor.

Apollos er nævnt eller beskrevet direkte syv steder i Det Nye Testamente:

 Apostlenes Gerninger, Kapitel 18
 Apostlenes Gerninger, Kapitel 19
 Første Korintherbrev, Kapitel 1
 Første Korintherbrev, Kapitel 3
 Første Korintherbrev, Kapitel 4
 Første Korintherbrev, Kapitel 16
 Titusbrevet, Kapitel 3

Personer i Det Nye Testamente
Henriette Rostrup

Henriette Rostrup (født 21. maj 1970 i København) er en dansk forfatter. Hun debuterede med novellesamlingen Afkom i 2007.

Henriette Rostrup er cand.mag. i moderne litteratur og litteraturformidling fra Københavns Universitet 1998. Siden slutningen af 1980'erne har hun boet, studeret og arbejdet flere forskellige steder i verden: København, Odense, Connecticut, Orleans, Boston og New York. 
Efter i mange år at have arbejdet i den danske og internationale bogbranche, bl.a. som litterær agent i New York, begyndte hun i 2002 at arbejde freelance som oversætter af skønlitteratur.

Bibliografi 
 Afkom, noveller, 2007
 I dag og i morgen, roman 2008
 Skygger, roman 2011

Eksterne kilder og henvisninger 
 Henriette Rostrups hjemmeside
 Henriette Rostrup på Forfatterweb.dk
 Litteratursiden

Romanforfattere fra Danmark
Personer fra København
Novelleforfattere fra Danmark
Danskere i 2000-tallet
Oversættere fra Danmark
HOP!

HOP! er et regionalt flyselskab fra Frankrig. Selskabet er ejet af Air France, og blev etableret via en sammenlægning af selskaberne Airlinair, Brit Air og Régional. HOP! har hub på Lyon–Saint Exupéry Lufthavn og Paris-Orly Lufthavn. Hovedkontoret er placeret i Rungis, få kilometer fra Orly.

Selskabet fløj i april 2014 ruteflyvninger til omkring 135 destinationer i Frankrig og Europa, udelukkende på vegne af moderselskabet Air France. Flyflåden bestod af 102 fly med en gennemsnitsalder på 12,5 år. Heraf var der blandt andet 12 ATR 42-500, 13 Bombardier CRJ700, 21 Embraer ERJ 145, samt 13 Bombardier CRJ1000 og ti Embraer E-190 som de største fly i flåden, med plads til 100 passagerer.

Historie 
Selskabet blev etableret i foråret 2013 som en sammenlægning af selskaberne Airlinair, Brit Air og Régional. Dette skete for at finde besparelser og forenkle strukturen i Air Frances regionale rutenetværk, efter at konkurrencen fra lavprisflyselskaber i de senere år var blevet stærkere, og Air Frances datterselskaber havde tabt markedsandele.

HOP! blev officielt åbnet 26. marts 2013 under en ceremoni på Paris-Orly Lufthavn, med tilstedeværelse af Air Frances administrerende direktør Alexandre de Juniac og viceminister for transport Frédéric Cuvillier. Den første flyvning fandt sted 31. marts 2013, da et Bombardier CRJ1000 fly lettede fra Paris-Orly med retning mod Perpignan.

Eksterne henvisninger 

 HOP!s officielle hjemmeside

Referencer 

Flyselskaber fra Frankrig
Etableret i 2013
Anhedonisk orgasme

Anhedonisk orgasme, også kendt som pleasure dissociative orgasmic disorder, er en lidelse der gør at personen ikke føler nydelse ved en orgasme.

Generelt 
Normalt føler et menneske nydelse ved orgasme, efter at have nået klimax, udløses kemikalier i hjernen der skaber sammentrækninger i musklerne i hele kroppen, og sender signaler til cerebal cortex. Patienter der lider af Anhedonisk Orgasme kan i nogen grad opleve at de slapper af i kroppen, men frigivelsen af endorfiner i hjernen, og de signaler der sendes til hjernen og de efterfølgende sammentrækninger i kroppen udebliver eller er så svage at de ikke registreres. Den "storm" som nogen beskriver i hjernen udebliver ligeledes.

Årsager 
Der foreligger ikke komplet forskning på området, men man betegner det som en dysfunktion i frigivelsen af dopamin og generelt i hjernens belønningscenter nucleus accumbens. Depressive patienter der behandles med SSRI oplever ofte denne lidelse, og for nogle bliver den permanent. Lidelsen kan også komme af skader på rygsøjlen og generelt i nervesystemet. Alder kan også være en årsag til denne lidelse.

Behandlingsmuligheder 
Da lidelsen er forbundet med et vist tabu, er det begrænset hvad der er af gennemprøvede behandlingsmuligheder, men udover terapi og decideret seksualterapi, er der gjort en del forsøg på medicinsk at aktivere belønningscenter og dopaminudskillelsen.

Referencer 

Orgasme
Sexologi
Hole in the Sky

Hole in the sky er det femte studiealbum fra den danske duo Laid Back, og det udkom i 1990.

Efter at der havde været lidt stille omkring Laid Back efter succesen med White Horse og ikke mindst "Sunshine Reggae", var hittet "Bakerman" fra Hole in the sky det nummer, der bragte duoen tilbage på hitlisterne.

Albummets titel er flertydig: Man talte på det tidspunkt meget om hullet i ozonlaget, og det blev ofte omtalt som "hullet i himlet" - altså "Hole in the sky". Den anden betydning knytter sig til en trist hændelse som nær havde betydet enden på Laid Back: Bygningen som Laid Back Studio ligger i var angrebet af råd og svamp i tagkonstruktionen. I en periode i sommeren 1987 var taget derfor fjernet, og erstattet af en midlertidig presenning, mens reparationen blev udført. Desværre var den ikke bundet forsvarligt fast, så da et skybrud med kraftige vindstød ramte København blæste afdækningen af, og regnskyllet - som nærmest var som et hul i himlen - sendte store vandmasser ned i studiet og totalskadede instrumenter og udstyr for et millionbeløb. Gruppen skulle derfor starte helt forfra, og det efterfølgende slagsmål med forsikringsselskabet, og det at de i lang tid ikke kunne lave ny musik, og derfor blev opgivet af deres pladeselskab, var tæt på at føre til gruppens opløsning.

Trackliste 
 "Bakerman"
 "Hole in the sky"
 "Fly with me"
 "Highway of love"
 "I walk proud"
 "Bet it on you"
 "Too late to worry"
 "I wish"
 "Raindrops in the Peace pipe"
 "Bygones"

Medvirkende 
 John Guldberg (sang og guitar)
 Tim Stahl (sang og tangenter)
 Hanne Boel (sang på "Bakerman")
 Sanne Salomonsen (sang på "Too late to worry")
 Susanne Carstensen og Mia Martinez (sang på "Hole in the sky" og "Bygones")
 Jacob Andersen (percussion på "Fly with me" og "Too late to worry")
 Klavs Menzer (trommer på "Highway of love" og "I wish")
 Wili Jønsson (bas på "Highway of love")
 Georg Olesen (bas på "I walk proud")
 Henning Pold (bas på "I wish")

Eksterne henvisninger  
 Nye numre fra Laid Back i Jyllands-Posten.
 Henslængte popstjerner har kørt et 35 år lang og rolig parløb i Politiken

Album fra 1990
Album fra Danmark